**HELLE – sään ääri-ilmiöihin sopeutuminen Päijät-Hämeessä-HANKKEEN**

 **TIETOSUOJAILMOITUS**

 **EU:n yleinen tietosuoja-asetus (2016/679)**

 **artiklat 13 ja 14**

 **Laatimispäivämäärä: 31.1.2025**

***Mitä tarkoitusta varten henkilötietoja kerätään?***

Helle-hankkeen tavoitteena on edistää Päijät-Hämeen maakunnan sopeutumista ilmastonmuutokseen ja varmistaa että ilmasto-oikeudenmukaisuus toteutuu sopeutumistoimien jokaisessa vaiheessa. Tavoitteena on auttaa kuntien kaavoittajia ja suunnittelijoita kohdentamaan sopeutumistoimia oikeisiin kohteisiin ja edistää yrityksien sopeutumista ilmastonmuutokseen. Hankkeessa tuotetaan uutta tutkittua tietoa ja käytäntöjä viherryttämis- ja varjostamispiloteista. Hankkeen toteuttavat LAB-ammattikorkeakoulu Oy ja Lahden kaupunki.

Hankkeeseen osallistuvien henkilötietoja kerätään ja käytetään toiminnan järjestämiseen ja yhteydenpitoon seminaarien, webinaarien, työpajojen, kyselyiden, keskustelujen ja muun toiminnan yhteydessä. Henkilötietojen yhteydessä kerättyjä tietoja voidaan käyttää hankkeen aikana tai sen jälkeen anonyymeinä julkaisuihin, tutkimukseen, kehittämiseen ja opetukseen. Tietoja voidaan käyttää myös hankkeen vaikuttavuuden arvioinnissa.

Henkilötietoja käytetään myös hanketta koskevaan viestintään. Hankkeen toiminnasta, kuten valmennusohjelmasta ja työpajoista, viestitään hankkeen kohderyhmälle, jotka ovat antaneet yhteystietonsa hankkeen toimijoille tai joiden yhteystiedot ovat julkisesti saatavilla. Lisäksi viestintää tehdään sosiaalisessa mediassa ja verkostoissa.

***Mitä tietoja keräämme?***

Keräämme ja tallennamme henkilöiltä seuraavia tietoja hankkeen tilaisuuksiin ilmoittautumisen tai osallistumisen yhteydessä: nimi, organisaatio, puhelinnumero ja sähköposti. Hankkeen tilaisuuksissa tapahtuvasta valokuvaamisesta tai videoinnista ilmoitetaan tapahtumaan saavuttaessa. Valokuvien ja videoaineiston, joista henkilö on tunnistettavissa, keräämiseen ja tallentamiseen hankkeen toimintaan liittyen pyydetään henkilöltä erikseen suostumus.

***Millä perusteella keräämme tietoja?***

Henkilötietojen keräämisperuste on suostumus.

***Mistä kaikkialta henkilötietoja keräämme***

Henkilötietoja kerätään rekisteröidyltä itseltään sekä yhteystietoja yleisistä tietolähteistä, kuten julkisilta www-sivustoilta.

**Kenelle tietoja siirretään?**

Hankkeen toiminnassa siirtyy henkilötietoja seuraaville ulkopuolisille henkilötietojen käsittelijöille:

* mahdollisesti käytetään tapahtumanhallintapalvelu Lyytiä, jonka kautta hallitaan tilaisuuksien ja työpajojen ilmoittautumisia. LAB ja palveluntarjoaja ovat solmineet sopimuksen henkilötietojen käsittelyä koskevista käytännöistä.
* palautteen ja muiden kyselyjen keräämiseen käytetään mahdollisesti Webropol-palvelua
* henkilötietoja (nimi ja yhteystiedot) päivitetään ja säilytetään OneDrive for Business ja Microsoft Teams –palvelussa

Hankehenkilöstöllä on pääsy hankkeen aikana rekisterin henkilötietoihin. Henkilötietoja ei luovuteta hankkeen ulkopuolisille tahoille.

**Minne tietoja siirretään?**

Kerättyjä henkilötietoja ei pääsääntöisesti siirretä EU:n tai Euroopan talousalueen ulkopuolelle. Google Drivessa säilytettävät henkilötiedot siirtyvät todennäköisesti Euroopan talousalueen ulkopuolelle (palveluntarjoajan palvelin sijaitsee EU:n/Euroopan talousalueen ulkopuolella).

**Kerättyjen tietojen turvallinen säilyttäminen**

Digitaaliset aineistot säilytetään LAB-ammattikorkeakoulun ja Lahden kaupungin tietoturvallisilla palvelimilla ja pääsy tietoihin on vain hankehenkilökunnalla.

**Kuinka kauan aineistoa säilytetään?**

Kerättyä aineistoa säilytetään hankkeen ajan 1.1.2025–30.6.2027 (tai kunnes hanke virallisesti päättyy mahdollisen jatkoajan jälkeen). Arkistoitavaa aineistoa kuten osallistujalistoja säilytetään rahoittajan ohjeiden mukaisesti vähintään 10 vuotta hankkeen päättymispäivästä. Valmennusohjelmaan osallistuvien yhteystietoja säilytetään kuuden kuukauden seurantakyselyä/haastattelua varten. Aineistoa voidaan säilyttää ja käyttää henkilön suostumukseen perustuen hankkeen päättymisen jälkeen mahdollisiin tutkimus-, kehittämis- ja opetustarkoituksiin (pääosin aineistoa, joka ei sisällä henkilötietoja).

**Millaista päätöksentekoa?**

Aineistoa käsiteltäessä ei tapahdu automaattista päätöksentekoa.

**Oikeutesi**

Rekisteröidyllä on oikeus peruuttaa antamansa suostumus, milloin henkilötietojen käsittely perustuu suostumukseen.

Rekisteröidyllä on oikeus tehdä valitus Tietosuojavaltuutetun toimistoon, mikäli rekisteröity katsoo, että häntä koskevien henkilötietojen käsittelyssä on rikottu voimassa olevaa tietolainsäädäntöä.

Rekisteröidyllä on seuraavat EU:n yleisen tietosuoja-asetuksen mukaiset oikeudet:

1. Rekisteröidyn oikeus tarkistaa itseään koskevat tiedot.
2. Rekisteröidyn oikeus tietojensa oikaisemiseen.
3. Rekisteröidyn oikeus tietojensa poistamiseen.
4. Rekisteröidyn oikeus tietojen rajoittamiseen.
5. Rekisteröidyn oikeus siirtää tiedot toiselle rekisterinpitäjälle.

Rekisteröidyn halutessa käyttää tietosuojalainsäädännön mukaisia oikeuksia, rekisteröityä pyydetään ottamaan yhteyttä tietosuojavastaavaan, jonka yhteystiedot on mainittu alla.

**Rekisterin tiedot**

Helle – sään ääri-ilmiöihin varautuminen Päijät-Hämeessä -hankkeen rekisteri

Hankkeen kesto: 1.1.2025–30.6.2027

**Rekisterinpitäjä**

LAB-ammattikorkeakoulu Oy

Y-tunnus 2630644-6

Osoite Mukkulankatu 19,15210 Lahti

Puhelin 03 828 18 (vaihde)

helpdesk@lut.fi

**Yhteyshenkilön tiedot**

Erika Tapaninen, LAB-ammattikorkeakoulu

Mukkulankatu 19, 15101 Lahti, Finland

+358 504 065 245

erika.tapaninen@lab.fi

**Yhteistyöhankkeena tehtävän hankkeen osapuolet ja vastuunjako**

Helle – sään ääri-ilmiöihin sopeutuminen Päijät-Hämeessä -hanke on LAB-ammattikorkeakoulun ja Lahden kaupungin yhteishanke. Lahden kaupunki toimii hankkeen hallinnoijana ja koordinoi hanketta. Molempia hankkeen toteuttajia koskevat kuitenkin samat oikeudet ja velvollisuudet. Hanketta rahoittaa Euroopan aluekehitysrahasto Hämeen Ely- keskuksen myöntämällä rahoituksella.

**Hankkeen vastuullinen johtaja**

Kirsi Taivalantti, LAB-ammattikorkeakoulu

Mukkulankatu 19, 15101 Lahti, Finland

040 517 7702

kirsi.taivalantti@lab.fi

**Hankkeen suorittajat**

Projektipäälliköt, projektikoordinaattori, asiantuntijat ja mahdollisesti hankkeen toteutukseen osallistuvat harjoittelijat sekä opiskelijat

**LABin tietosuojavastaava**

Lakimies Anne Himanka

LUT-yliopisto, Yliopistonkatu 34, 53850 Lappeenranta

Puhelinnumero: 050 564 4623

Sähköposti: tietosuoja@lut.fi